Különböző belga csapatokban röplabdázott, 1978 és 1989 között háromszázötven alkalommal játszott a belga válogatott tagjaként. Edzői pályafutását különböző férficsapatoknál kezdte, majd 2001-től a női szakágban edzősködik. 2005 és 2007 között a belga női válogatott szövetségi kapitánya volt, amellyel a 2007-es belga-luxemburgi közös rendezésű Európa-bajnokságon a hetedik helyet szerezte meg. Ezt követően a spanyol CV Tenerife, majd 2008-ban a török Fenerbahçe edzője lett. A csapattal 2010-ben megnyerte a török bajnokságot, kupát és a szuperkupát is, valamint a Bajnokok Ligájában második lett (a csapattal kétszer nyert bajnokságot). Ezután 2011-ig az azerbajdzsáni Igtisadchi Baku edzője volt. 2013-ban a svájci Voléro Zürichben edzősködött, majd rövid ideig a belga Datovoc Tongeren szakvezetője volt. 2014. március 5-én kinevezték a magyar női röplabda-válogatott szövetségi kapitányának Hollósy László utódjaként.